Diapuli Jahowa do Hita di Sude Sitaononta\nTaargai ma Artanta di Partondion\nTongtong ma Taingot Parsoalan na Rumingkot\nMarpihak ma tu Pamarentaon ni Jahowa!\nOlo do Hamu Pasaehon Parsoalan jala Mardame?\nJoujou Paboahon—Edisi Siparsiajaran | Juni 2017\nJAHA DIBAGASAN HATA Adhola Aukan Baoule Batak (Karo) Batak (Simalungun) Batak (Toba) Biak Bislama Chin (Hakha) Chokwe Chopi Chuabo Dayak Ngaju Digor Drehu Greenland Hmong (White) Iban Inggris Jawa Karen (S'gaw) Kazak Khmer Kikongo Kimbundu Kisi Kreol Mauritius Kreol Seychelles Krio Lao Lhukonzo Lomwe Makau Malta Mapudungun Mizo Navajo Ndau Ngangela Nias Niue Nyaneka Nyungwe Quechua (Ayacucho) Quechua (Cuzco) Quichua (Chimborazo) Quichua (Imbabura) Romani (Junani Selatan) Romani (Makedonia) Romani (Makedonia) Cyrillic Runyankore Rutoro Sangir Saramaccan Sena Sunda Tahiti Tshwa Uighur (Sirilik) Umbundu Urdu Uruund Wallis Wayuunaiki\n”Debata, Sipangapul na sumurung . . . diapul do hami di bagasan saluhut haporsuhonnami.”—2 KORINT 1:3, 4.\nENDE: 38, 6\nBoasa gabe adong hasusaan di parsaripeon dohot di keluarga?\nSongon dia do tangiang mangapuli naposo ni Debata najolo?\nSongon dia do hita boi mangapuli dongan na asing?\n1, 2. Songon dia do Jahowa mangapuli hita di sude sitaononta? Jala aha do janji ni Debata na disurat di Bibel?\nSAHALAK donganta dolidoli mamingkirhon ayat di 1 Korint 7:28 na mandok, ”marniae di daging” do na mardongan saripe. Disungkun ma tu sintua na matoras di partondion naung mardongan saripe, ”Aha do lapatan ni ’marniae’, jala songon dia do ahu mangadopi i molo dung marhasohotan?” Andorang so dialusi, dipangido sintua i ma ibana mamingkirhon surat ni si Paulus na mandok, Jahowa i ma ’Debata, Sipangapul na sumurung! Ai diapul do hita di bagasan saluhut haporsuhonta’ manang sitaononta.—2 Kor. 1:3, 4.\n2 Taboto, dihaholongi Jahowa do hita jala lomo rohaNa mangapuli hita tingki mangadopi hasusaan. Ra, diingot hamu do tingki diurupi jala ditogutogu Jahowa hamu marhite Bibel. Dos songon na binahenNa tu naposoNa najolo, pos rohanta na dumenggan do bahenon ni Jahowa tu hita.—Jaha Jeremia 29:11, 12.\n3. Sungkunsungkun aha do na laho taulas di artikel on?\n3 Somalna, mura do taadopi angka sitaonon molo taboto aha alana. Alani i, boasa boi adong sitaonon di parsaripeon dohot di keluarga? Sitiruon na dia do sian Bibel dohot di tingkinta saonari na boi mangapuli rohanta? Taalusi ma sungkunsungkun on jala taida ma songon dia caranta mangadopi sitaonon.\nHASUSAAN DI PARSARIPEON\n4, 5. Aha do hasusaan na diadopi na mardongan saripe?\n4 Dung ditompa Jahowa borua na parjolo, diboan ma i tu si Adam gabe dongan saripena. Dung i didok Jahowa ma, ”Tadingkonon ni baoa do amana dohot inana mandongani jolmana, jadi sada sibuk nasida.” (1 Mus. 2:24) Saonari, mardosa dope hita. (Rom 3:23) Alani i, adong ma hasusaan na diadopi na mardongan saripe. Umpamana, andorang so marhasohotan, ingkon unduk do sahalak borua tu natuatuana. Alai didok di Bibel, dung marhasohotan, ingkon tungganedoli nama ihuthonon ni borua i. (1 Kor. 11:3) Mulana, maol do dihilala tungganedoli mangalehon tudutudu tu tungganeboruna. Asing ni i, olo do ra umlomo roha ni tungganeboru mangoloi natuatuana sian tungganedolina sandiri. Dung marhasohotan, adong do ra parsoalan maradophon simatua jala maol do on diadopi.\n5 Rimangi ma molo diboto na mardongan saripe na laho adong ianakhon ni nasida. Nang pe las situtu rohanasida, olo do marsak nihilala. Ra, sai dipingkirhon tungganedoli do taringot tungganeboruna na mardenggan pamatang, jala mamingkirhon taringot hatutubu ni ianakhonnasida. Dipingkirhon ma muse taringot godang ni hepeng na dihaporluhon. Dung tubu ianakhonna i, adong do na muba di parngoluon ni nasida. Ra, gabe gumodang ma tingki na ingkon lehonon ni tungganeboru tu posoposona. Gabe humurang ma tingki ni nasida mamparrohahon dongan saripena. Jala lam tamba do tanggung jawab ni tungganedoli. Ingkon lehononna do na porlu di tungganeboru dohot ianakhonna.\n6-8. Songon dia do pangkilalaan ni na mardongan saripe molo ndang boi marianakhon?\n6 Pigapiga na mardongan saripe mangadopi hasusaan na asing. Ra lomo do roha ni nasida marianakhon, alai ndang boi. Lungun do ra roha ni tungganeboru ala ndang boi ibana marianakhon. (Poda 13:12) Disurat di Bibel, najolo mansai ringkot do sahalak borua marhasohotan jala marianakhon. I ma na mambahen si Rahel, tungganeboru ni si Jakkob, marlungun ni roha ala ndang boi marianakhon songon hahana. (1 Mus. 30:1, 2) Di pigapiga negara, godang do na lomo rohana asa godang ianakhonna. Alani i, jotjot do misionaris disungkuni boasa ndang marianakhon. Nang pe naung dipatorang nasida, adong do na mandok, ”Ditangiangkon hami pe asa adong ianakhonmuna.”\n7 Rimangi ma muse pengalaman ni donganta borua di Inggris na lomo rohana marianakhon. Dung diboto na so boi ibana marianakhon, lungun situtu ma rohana. Dung i, lomo roha ni nasida asa manonduk sasahalak gabe ianakhonna. Alai, olo do sipata lungun roha ni donganta on. Didok ibana, ”Huhilala, ndang sarupa anak ni halak tu anak na hutubuhon sandiri.”\n8 Dipatorang di Bibel, ”Dapotan haluaon do [sahalak borua] marhitehite na mangintubu.” (1 Tim. 2:15) Alai, ndang ala na marianakhon na mambahen sahalak borua gabe boi mangolu salelengna. Molo songon i, aha do lapatan ni ayat i? Tontu godang do tingki dohot gogo na ingkon dilehon sahalak ina tu keluargana. On mangondingi ibana asa unang margosip manang mangantoi ulaon na so ulaonna. (1 Tim. 5:13) Nang pe songon i, sai adong do sitaonon na diadopi di parsaripeon dohot di keluarga.\nGodang do janji ni Jahowa na boi mangapuli rohanta tingki marsitaonon\n9. Sitaonon aha do muse na diadopi na mardongan saripe?\n9 Sitaonon na asing na diadopi na mardongan saripe, i ma molo marujung ngolu dongan saripena. Nang pe didok rohanasida ndang masa sisongon on di ngoluna, godang do na mangadopi on. Alai porsea do hita tu haheheon, jala boi do on mangapuli rohanta. (Joh. 5:28, 29) Di Bibel, godang do janji ni Jahowa na boi mangapuli rohanta tingki marsitaonon. Saonari, taida ma songon dia naposo ni Jahowa mandapot pangapulion jala diurupi.\nMolo marujung ngolu dongan saripemuna, didia do dapotmuna pangapulion? (Ida paragraf 9, 12)\nPANGAPULION TINGKI MARSITAONON\n10. Songon dia do si Hanna mandapot pangapulion? (Ida gombar di mula ni parsiajaran.)\n10 Rimangi ma na masa tu si Hanna, tungganeboru ni si Elkana. Lomo do rohana marianakhon, alai ndang boi. Hape imbangna, i ma si Pininna, godang ianakhonna. (Jaha 1 Samuel 1:4-7.) Lam susa do dihilala si Hanna ala direhei si Pininna ibana ”ganup taon”. On mambahen hansit roha ni si Hanna. Aha do na diulahon ibana asa mandapot pangapulion? Martangiang do ibana tu Jahowa. Laho do ibana tu bagas joro jala leleng martangiang disi. Dipangido ma tu Jahowa asa boi ibana marianakhon, jala pos situtu do rohana tu pangurupion ni Jahowa. Dung sae martangiang, lumbang ma pangkilalaanna jala ”bohina pe, ndang be surbot (marsak) idaon”. (1 Sam. 1:12, 17, 18) Diboto ibana, laho bahenon ni Jahowa do asa adong ianakhonna manang mangapuli ibana marhite cara na asing.\n11. Songon dia do tangiang boi mangapuli rohanta?\n11 Ala mardosa jala mangolu di portibi na nirajaan ni Sibolis, tongtong do adong sitaononta. (1 Joh. 5:19) Alai adong do pangurupion. Boi do hita martangiang tu Jahowa, ”Sipangapul na sumurung”. On ma na diulahon si Hanna. Dipatolhas do pangkilalaanna jala mangido pangurupion tu Jahowa. Suang songon i, molo marsitaonon, unang ma holan paboahon sitaononta i tu Jahowa. Alai, tapangido ma pangurupionNa, jala tapatolhas ma na di rohanta.—Plp. 4:6, 7.\n12. Nang pe marsitaonon, aha do na mangurupi si Hanna marlas ni roha?\n12 Ra, lungun situtu do rohanta ala ndang boi marianakhon manang ala marujung ngolu na tahaholongi. Alai, adong do pangapulion. Rimangi ma si Hanna, na mangolu di tingki ni Jesus. Dung pitu taon marhasohotan, marujung ngolu ma tungganedolina. Ra, ndang adong ianakhonna. Alai, aha do na mangurupi ibana martahan? ”Ndang hea ditadingkon ibana Bagas Joro”. Nang pe naung marumur 84 taon, laho do ibana martangiang jala manomba Jahowa tu bagas joro. (Luk. 2:37, Bibel siganup ari) On mangapuli rohana jala mambahen las rohana nang pe marsitaonon.\n13. Molo jut rohanta dibahen keluarganta, songon dia do alealenta boi mangapuli rohanta?\n13 Marhite alealenta na di huria, boi do tadapot pangapulion. (Poda 18:24) Marumur lima taon do si Paula tingki omakna ndang be manomba Jahowa. Lungun situtu do roha ni si Paula, jala maol do i di ibana. Alai, adong ma sahalak perintis na margoar si Ann na patoguhon jala mangurupi si Paula. Didok si Paula, ”Nang pe si Ann ndang keluargangku, alai marhite holong do ibana mangurupi ahu. On mambahen ahu tongtong manomba Jahowa.” Dung i, mulak ma muse omakna tu huria, jala on mambahen las roha ni si Paula. Asing ni i, las do roha ni si Ann ala diurupi ibana si Paula tongtong manomba Jahowa.\n14. Aha do labana molo taapuli roha ni na asing?\n14 Molo jotjot taurupi na asing, boi do gabe lupa hita di sitaononta. Umpamana, godang do donganta borua na marhasohotan manang na ndang, marlas ni roha tingki marbarita na uli. Diboto nasida, na rap saulaon do nasida dohot Jahowa jala mangulahon lomo ni rohaNa. Sasintongna, boi do hita sude mangurupi na asing marhite pasahathon barita na uli. Molo taurupi dongan sahaporseaon, lam solhot ma hita tu nasida. (Plp. 2:4) On ma na diulahon apostel Paulus. Diparrohahon ibana do na asing ”songon inaina na pauliuli gellengna”. Diapuli jala dipatogu do dongan sahaporseaonna ”songon pangapoi ni amaama di anakkonna”.—Jaha 1 Tessalonik 2:7, 11, 12.\nPANGAPULION DI KELUARGA\n15. Ise do na martanggung jawab mangajari ianakhon taringot tu Jahowa?\n15 Songon dia do hita mangapuli angka keluarga na di huria? Sipata, adong do na mangido tu hita asa mangurupi nasida mangajari ianakhonna, manang mangido asa hita na mangajari ianakhonna marsiajar Bibel. Didok di Bibel, tu natuatua do dilehon Jahowa tanggung jawab laho mangajari jala mangalatik ianakhonna. (Poda 23:22; Eps. 6:1-4) Nang pe adong pangurupion sian na asing, ingkon natuatua do na mangajari ianakhonna. Ingkon jotjot do natuatua mangkatai tu ianakhonna.\nIngkon jotjot do natuatua mangkatai tu ianakhonna\n16. Aha do na ingkon taingot tingki mangurupi ianakhon ni na asing?\n16 Molo adong na mangido asa hita na mangurupi ianakhonna marsiajar Bibel, taingot ma ndang dos tanggung jawabta songon natuatuana. Sipata, olo do dipangido hita mangajari sahalak ianakhon na natuatuana ndang Sitindangi. Molo dipangido hita mangulahon i, denggan do molo marsiajar hita di jabu ni nasida tingki disi natuatuana manang tingki disi Sitindangi na matoras di partondion. Boi do muse hita marsiajar di inganan na ribur. Molo taulahon on, ndang gabe sala pamingkirion ni halak tu hita. Asing ni i, olo do ra dipangido natuatuana asa nasida sandiri na mangajari ianakhonna.\n17. Songon dia do ianakhon boi mangapuli keluargana?\n17 Angka ianakhon naung marsiajar taringot tu Jahowa, boi do mangapuli jala patoguhon keluargana. Songon dia carana? Marhite patuduhon pangargaion tu natuatuana jala marsitutu mangurupi nasida di pardagingon dohot di partondion. Molo marsihohot do ianakhon i tu Jahowa, on boi patoguhon keluarga. Tingki so ro Aek na Sumar, adong naposo ni Jahowa na margoar si Lamek. Didok ibana do taringot anakna, i ma si Noak, ”On ma mangapul hita di ulaonta dohot di haloloja ni tanganta di tano on, na hona toru ni Jahowa.” Digohi ma surirang on dungkon sae Aek na Sumar, dung disalpuhon Jahowa bura sian tano on. (1 Mus. 5:29; 8:21) Ianakhon na marsihohot tu Jahowa boi mangapuli keluargana. Boi ma nasida mangurupi keluargana mangadopi sitaonon saonari dohot di ari na naeng ro.\n18. Aha do na boi mangurupi hita mangadopi angka sitaonon?\n18 Saonari, tarapul do roha ni naposo ni Jahowa marhite martangiang, mangarimangi angka sitiruon na disurat di Bibel, jala maraleale dohot dongan sahaporseaon. (Jaha Psalmen 145:18, 19.) Taboto, sai rade do Jahowa mangapuli hita, jala sai urupanNa do hita mangadopi angka sitaononta!\nJOUJOU PABOAHON—EDISI SIPARSIAJARAN Juni 2017


Sai na dibaen do – Amani Partogi\n← Imma Tutu…\nSai na dibaen do\nSomalna di parpungu-punguan ni halak batak, dung sidung ulaon na marboho, sai dipukka do nonang, lalun, manang didia pe taho, dirangrangi sian hata lalun sahat rodi hata na marsittuhu Ai sada hasomalan ni halak batak ima nanidokna jambar hata. Sada cara laho pasangaphon akka dongan, dihalak batak, ima marhite na nilehon tikki laho makkatai.\nTaidao i diulaon adat, manang adat beguaha pe taho, sai dijouhon do donganna sahundulan, dongan tubuna, songan sahuta asa mandok hata. Ai didok do naso maradat molo dang nanggo pala dilean donganna makkatai. Nata pe jo, sai marulahulak hatai dipandokkoni be aha naung pinasahat ni na makkatai parjolo ido tong didok muse.\nSongoni do nang di na adong ulaon manogarnogari, sai sude do na ro i pasahat hatana, natape mulahulak dipandokkoni be. Ai molo so dilean na asing makkatai, ra sai adong do na hurang. Taida do molodi ulaon adat, olo do tuk sadari holanna makatai. Ido hape gabe adong na margoar raja parhata.\nDisada tikki, marpungu ma iba dohot akka dongan sabutuha, ima ditikki na dipamasa hami ulaon manogar-nogari. Dung sun ulaon i rupani, sai dipukka dongan do nonang, jala sai gok do sihataan. Ai dang tor marmulakan be dope akka tutur, dung sippul ulaon i annon.\nDimulaima sian akka sahit namasa nuaeng. Ra, nungnga rappak hita umbotosa, na tung marragam do sahit saonari on. Adong ma na dalik sian pinahan lobu, sian manuk nang sian horbo manang lobbu pe taho. Hurang do pangantusion rupani boasa boi dalik sian pahan-pahanan akka sahit i. Adong do dongann naso haru porsea.\nDidok, mulai sian najolo, andorang di hitaan dope iba, nunga sai niallangan na margoari ( red-pilo ) alai datung manang mahua hita on. Nang di tano parserahan on pe, sai ido dipatupa akka tutur laho allangon, molo adong ulaon las niroha nang habot niroha.\nSipata molo nipikkiran, tung na baranipulut do hitaon. Ia saonari, saitadok ma akka horbo naso sigagat duhut i siboan sahit. Hape molo tabereng do tupudi. Ikkon adong do ihur-ihur i asa sah adat batak i. Ai satibbo dia pe sikkola ni gelleng, parumaen, sadia mora dia pe artana, gok masna, gok jabuna, alai molo nunga marulaon, holan ihur-ihur i do gattina.\n“E..tahe, nasib mi, ihur-ihur…”\nTung sikkola pe boru ni rajai sahat rodi Amerika, alai ollat ni sada ihur-ihur do leanon tu raja ni hula-hula i. Dang holan i, Tubu si ussok, nunga gotap rukkung ni pinahan sada. Dukkon laho boanon muse tardidi tu gareja, manang na makkatindakkon haporseaonna, tong ikkon tu sakkalan nanggo sa ekkor.\nSahat ro di sikkola iba najolo, ikkon tong do pinahan i tu panggadisan. Si Rajatega do hita on sude. Dukkon muli boru, mangoli anak tong tanggurung ni pinahan i tu pananggoan. Sahat tahe tu na marujung halak batak da ikkon tong do pinahan i boanna, nanggo pala sada.\nLapatanna rupani, mulai sian na tubu sahat rodi marujung ngolu ni halak hita, sai tong do tu pinahan i laona.\nNi ingot dope najolo, molo nunga bot ari, mulak natua-tua i sian balian, na parjolo disukkun ima ” Nungnga mangan babi?”.\nBah, ai na umporlu do naeng babi i sian iba?. Dang nanggo disukkun, “nunga mangan ho? nunga mangan akka anggim??”. Sukkun-sukkun parjolo ”Nungnga mangan babi?”. Sukkun-sukkun na mangihut, “Nunga marlobu manuk? bibi?, habbing”.\nSukkun-sukkun na mangihut muse “Butong do mangan horbo nakkinon?”. Molo nunga denggan sude, ipe asa disukkun na asing tahe. Geok do sipata.\nMolo didapot natoras niba dang dope mangan pinahan on, so inama muruk na ai didok do, “Babi i do pasikkolahon hamuna dah,…” Bah!! nga gabe abbal, jadi dang natua-tua i hape? Babido?. hehehe\n“Ra sude do hita naung marumur lobi tolupulu lima taon tu gijjang ta ahappon na porsuk na di huta i, ai diparserahaon on do idaon, laho mangallang jagal manuk pe nisuru dakdanak i dang olo, olo do pangurupi i maradalam mulai sian RT niba sahat tu RT na asing, opat blok perumahan i, holan mangalele-lele dakdanak on mangalehon mangan” ninna amaniAndulpang sian suhi-suhian.\n“Hea ma dang mulak bibi on sian saba i, huroa ibban naung gijjang ari hutaruhon tu balian gabe tarlabbat ma butong, gabe lalap ma sahat rodi botari, dung diboto bibion botari, dang olo be mulak. Jala ngongon do nasiada ditonga nisaba i, sai hu joui alai dang naggo marsuara” ninna amanJamordong manguduti suhutanna i.\n“Mulak ma au tu jabu dah, tangis-tangis, bohama marumur pitu taon, anggo pamotoanhu molo nga ro natua-tua i annon, ikkon di denggal ma gotting i dohot lili i, dang disi be bibi bapa, nga mago, nikku” jala toho do na huangan-anganton i. marbabban ma pat i. Hona lisssing.\nSahat ma nihataan tu batuk ni manuk, ai sonari on pe binoto manuk batukon. Anggo na jolo holan na boddilon do sahit ni masuk, ia so i di soro hosuk. Molo saonari manuk na batukon ninna dang boi be allangon. Hape, mulak hita tu pudi songon hatakku nakkinon. So hea hita on mangallang jagal manuk. Dakkea i!!.\nIkkon na ro ma tulang sian huta na dao, jala molo nga diarahon tulang on iba mangan, tor morot ma iba manjonoki. Alai tor hatop do inong niba i mandok ” Nga sanakkinon mangan i ito, songoni do halakon molo adong akka tutur, pailahon” ninna huhutma di bollang. Molo attar jonok, digotil mar gotting nanget jala di husiphon “Paitte annon, parsudam!. Pailahon ho” ninna.\nAnggo olat ni na boddilon do manuk, molo holan na oyong dope mardalan manuk i, datung tor seaton i. Ikkon jolo peak pe, mate!. Dungi, jinama ma mohop dope, ala baru mate, disipe iba mangallang manuk. Alai tabereng ma, datung adong hita on na marsahit najolo. Sangajo do niputtarhon pira ni manuk on, dungi nidokma maputtar saddiri, ipe asa hea mangallang tolor. Jala nidok ma muse holan lima do tolor ni bibi i, hape nunga tinabunihon sada asa adong bolgangon annon.\nIa so i, di loddos lereng ni deba manuki, holan hae-haena nama na tading, ipe dibuat do i, diloppa.


KISAH DATU PARNGONGO | rajatambatua\n← Raja Biak-Biak\n2 thoughts on “KISAH DATU PARNGONGO”\nvictor simarmata berkata:\t 7 Februari 2013 pukul 11:02 am\nSantabi bapa,naeng manukun boasa I pomparani datu parngongo adong simarmata raja,jala boasa adong marga simarmata mandokkon pomparani tamba tua??\nSantabi di hamu bapa nami haha doli nami,molo adong pe na lobi manang ba hurang di hataki,marpangidoan au marpangaju ma hamu diau.ramba naposo sutubuan lata.\nnaposo na marsiajar dope bapa.\nGabe jala horas ma di hamu bapa.\nRAJA TAMBA TUA berkata:\t 18 Juni 2013 pukul 10:43 am\nHoras ma jala gabe,…\nmauliate ma situtu di sukkun-sukkun munai.\nmolo na taboto ima padan Siallagan-Turnip-Simarmata do umbahen i sude, molo di hita halak batak mandok ‘lebih kuat hubungan padan sian hubungan darah’.\nalai takkas do taboto Simarmata sian Saragi Tua pinompar ni Op. Tuan Binur, ai goar ni simarmata/simataraja di pinompar ni Datu Parngongo dang gabe marga simarmata na taboto, alai adong do pinomparna Tamba do tong dibaen margana, takkas do taboto molo disukkun Simarmata aha nasida, holan 3 do alusna, Halihi, Pardosi, Datuktuk, dang adong Tamba.


Dipamate di Pesta Ulang Tahun ni Si Herodes | Hangoluan ni Jesus\nDipamate di Pesta Ulang Tahun ni Si Herodes\nDISURU SI HERODES MA ASA DIPONGGOL ULU NI SI JOHANNES\nTingki marbarita na uli sisean ni Jesus di Galilea, dipenjara do si Johannes Pandidi. Nunga naeng dua taon ibana dung dipenjarahon.\nDipenjarahon do si Johannes ala sai didok ibana sala si Herodes. Tingki i, disirangkon si Herodes do tunggane boruna, holan asa boi mambuat si Herodias tunggane boru ni abangna. Sala do na niulahon ni si Herodes i mangihuthon Patik ni si Musa jala nunga mangalangkup ibana disi. Ujungna dipenjarahon ma si Johannes, ra alani pangidoan ni si Herodias.\nNdang diboto si Herodes aha bahenonna tu si Johannes. Ai mabiar do ibana tu godang halak, ala “panurirang do si Johannes didok roha nasida”. (Mateus 14:5) Asing ni i, si Herodias pe ‘sogo do rohana’ tu si Johannes. Jala dilului ibana do dalan laho mambunu si Johannes. (Markus 6:19) Alai, dapot ma tingki na denggan di si Herodias.\nAndorang so Paska 32 M, dibahen si Herodes ma pesta ulang tahunna. Dijou ibana do tu pestana i angka pejabat, komandan militer, dohot angka halak na sangap di Galilea. Dung i manortor ma si Salome, boru ni si Herodias di jolo ni angka na ro i. Jala las do roha ni angka na ro i mangida i.\nSi Herodes pe las do rohana tu si Salome. Didok ibana ma, “Pangido ma sian ahu manang aha lomo ni roham, sai na lehononku do i tu ho.” Jala marsumpa do si Herodes, ninna ma, “Manang aha pe na pinangidom, lehononku do i tu ho, agia pe satonga ni harajaonkon.” Alani i, disungkun si Salome ma omakna, ninna ma, “Aha do pangidoonku?”—Markus 6:22-24.\nDidok ma tu boruna i, “Ulu ni si Johannes Pandidi.” Dung i, hatop ma ibana mulak tu si Herodes jala ninna ma, “Lehon ma tu ahu saonari ulu ni si Johannes Pandidi di atas ni talam.” (Markus 6:24, 25) Gabe tingki na denggan do i di si Herodias laho pamatehon si Johannes.\nMarsak do si Herodes alani pangidoanna i. Alai, ala nunga marsumpa ibana, ingkon pasautonna do i. Disuru si Herodes ma asa diponggol ulu ni si Johannes di penjara. Ndang sadia leleng ro ma na mamonggol ulu ni si Johannes i, diboan ma ulu ni si Johannes di ginjang ni talam. Dilehon ma i tu si Salome jala dipasahat ma tu omakna.\nRo ma angka sisean ni si Johannes, dibuat ma bangkena i jala dikubur. Dung i, dipaboa nasida ma na masa i tu Jesus.\nDi pudian ni ari, sungkun-sungkun do roha ni si Herodes mambege barita taringot tu Jesus. Dibege ibana do Jesus pamalumhon na marsahit, jala mangusir suru-suruan na jahat. Alani i, dirimpu si Herodes ma “naung hehe si Johannes sian na mate”. (Lukas 9:7) Ujungna, sai marsitutu ma si Herodes naeng pajumpang dohot Jesus. Ndang naeng manangihon ajaran ni Jesus ibana, alai naeng mamboto manang na tutu do na nidokna i.\nBoasa dipenjara si Johannes Pandidi?\nSongon dia do gabe boi si Herodias pamatehon si Johannes?\nBoasa naeng pajumpang si Herodes dohot Jesus?\nParrohahon ma opat hatorangan taringot ulang tahun jala boasa ulaon i ndang mambahen las roha ni Debata.


HALAK NA MARTUA DO NA MANGIHUTHON TUHAN JESUS | HKBP BATU AJI BARU\nBeranda Ibadah Ibadah Minggu HALAK NA MARTUA DO NA MANGIHUTHON TUHAN JESUS\nAdong do hasurungan ni Evangelium Mateus on martimbanghon Markus, Lukas dohot Johanes ima mansai godang do dikutip ayat-ayat Padan Narobi. Godang pe dikutip ayat sian Padan Narobi naeng patuduhonon do asa porsea angka panjaha tarlumobi sian horong ni Jahudi paboa Jesus do Mesias Anak ni Debata naung diuarihon sian Padan Narobi.\nHasurungan paduahon ima, diondolhon panurat evangelium Matius on do parasingan kehadiran ni Tuhan Jesus di sude ulaon na pinatupana mangantusi Patik martimbanghon Farisi, Siboto Surat dohot angka rabbi ni halak Jahudi. Molo nasida mangantusi Patik i legalis, hukum yang kaku alai anggo Jesus Patik i ima unok ni pamusatan holong ni roha tu Debata dohot holong ni roha tu dongan jolma.\nDi perdebatan ni Jesus dohot Farisi mangantusi Patik tarida doi pandohan ni Jesus na mandok: “ala ni jolmai do umbahen na diaturhon ari Sabbat; ndang ala n I ari Sabbat, umbahen na ditompa jolma i.” (Mark 2:27) Dungi, didok Jesus do: “ai guru di anak ni jolmai do nang ari Sabbat.” (Mat 12:8).\nMansai tarbarita do Jesus, ganup tudia Jesus mangajari dohot marjamita sai tusi torop halak na ro mangihuthon Jesus manangihon dohot naeng marnida angka napinatupa ni Tuhan Jesus. Di dia Jesus mangajari marjamita laos disi do tong Jesus pamalum angka na marsahit. Di pangajarion ni Jesus, adong hasurungan na mansai nalnal jala asing situtu sian angka guru manang rabbinasida. Jesus mangajari marhite umpama dohot tudosan asa mura diantusi angka na torop. Gabe lam tartait rohani torop mangalopokkon tu rohana be angka pangajarion ni Tuhan Jesus.\nTaida ma angka pangajarion ni Tuhan Jesus taringot tu Harajaon ni Debata di Mateus 13;1-52: panabur boni 13:13-23; eme dohot simaremeeme (13:24-30), batu nisiarum (13:31), ragi (13:33), arta na buni (13:44), mutiha na arga (13:45),dohot tudos tu jala (13:47). Sude tudosan i angka nasomal doi diida jala diboto jala mungkin diulanasida alai dipatuduhon Jesus dihasomalan nasidai sada pangajarion na arga di cara kerja ni Debata di ngolu on.\nSuang songoni do nang di parjamitaon, Tuhan Jesus marjamita tung mansai lambok jala marasing rabbi nasida. Ai angka Farise marjamita sai holan na marnida hasalaan ni natoropi, dipabangkitnasida dirina hira sitindangi parange ni halak. Alai anggo Jesus marjamita paboahon las niroha, tua dohot lomo ni roha ni Debata do. Jamita ima apoapo marhite hata ni Debata asa marhabengeton jolma on mandalani angka hamaolon di ngolu on.\nSandok angka hatuaon, las ni roha dohot apoapo marhite hata Debata isi ni jamita tu angka naumbegesa. Metode parjamitaon ni Farisi nasai holan marnida nasala ndada mamboan halak tu hamubaon ni roha, alai gabe lam mabiar jala lam mandao sian angka punguan dohot parsaoran. Ndang na mandok naso boi maminsang pasahaton angka hahurangan di jamita hombar tu 2 Tim 3:16, hata ni Debata hasea do maminsang, manogunogu dohot pauliuluhon asa rimpas halak ni Debata. Polin ma hata ni debata dijamitahon, molo manogunogu halak di angka hahuranganna denggan ma dipatupa marhite ulaon pastoral.\nTurpuk Jamita di Mingguon, ima Jamita di dolok. Songon na tagoari nangkin, ia Jamita ima na pasahathon Hata ni Debata patoguhon roha ni jolma mandalani hamaolon di ngolunta. Hata ni Debata na patubuhon las ni roha asa lam marpanghirimon, jala Hata ni Debata na mangapoi asa marhamubaon ni roha. Jamita sisongoni do jumpang hita di Jamita di dolok, sada jamita na mansai lambok jala patogu haporseaon. Ndada holan angka Kristen manjaha jamita di dolok, alai angka parugamo na asing pe diparsiajari jala diguruhon do impola ni jamita di dolok na mangajarhon holong dohot asi ni roha ni Debata, dalan ni ngolu na mansai ampit di masyarakat ima na ginoar: golden way sahat tu gerakan perlawanan penindasan dan ketidak adilan marhite anti kekerasan.\nGodang do tokoh-tokoh dunia dan berperang di perjuangan keadilan dan perdamaian terinspirasi sian Jamita di dolok dohot pangajaran ni Jesus:\nMarthin Luther King anti diskriminasi di Amerika\nDesmon Tutu dan Nelson Mandela melawan apartheid di Afrika\nBunda Theresia pelayanan terhadap masyarakat marginal di Kalkutta dohot lan na asing pe. Sandok jamita na universal do jamita di dolok on, na pasahathon tua di angka na porsea dohot di angka na manangihon dohot na mangulahonsa.\nMolo tajaha do buku Autobiografi ni Mahatma Gandhi, sahalak tokoh na mansai terkenal di India na memperjuangkan kemerdekaan India sian kolonial Inggris marhite gerakan Ahimsa. Ahimsa ima gerakan tanpa kekerasan, gerakan perlawanan India mencintai produk sendiri tanpa membeli produk kolonial. Sada na mansai arga sian pergerakan ni Mahadma Gandhi ima terinspirasi sian Injil, tarlumobi jamita di dolok. Jamita di dolok na mansai lambok, manogunogu dohot manait jolmai jonok tu Debata.\nDebata ndang paruhum na mengancam jolmai, alai parroha na lambok na mangapuli, na mandaoni, na mamasumasu, na mandongani dohot na man galehon gogo mandalani dohot memperjuanghon na sintong di ngolu on.\nGanup manjaha Jamita di dolok, naeng ma talului hamoraon ni Jamita ni Tuhan Jesus di hata Partuaon i gabe prinsip ni ngolu ni angka na porsea.\n1. Tua ni angka siihuthon Jesus Kristus\nMolo tajaha sude jamita di dolok on, tung solhot hian do Debata tu angka na niasianNa; sipasombu uas dohot sipabosur na male. Manjaha Jamita di dolok on, gabe sonang panghilalaan ala parholong ni roha do Tuhan i. Godang ragam ni angka las ni roha sijaloon ni angka na niasian ni Debata; na mangalehon apulapul, na mangalehon las ni roha, na mandaoni hita di angka ragam ni hamaolon na tabolus. Sandok tahaporseai Debata do na mangaalehon las ni roha dohot tua do di angka na porsea.\nAut sura disungkun aha do na talului di portibion? Alusna ima kebahagiaan. Jala molo disungkun muse songon dia do kebahagiaan na nihalomohon ni roham? Tontu marragam ma alusta be songon endetai mandok: “marragamragam do anggo sittasitta…”. Di angka pandangan filsafat pe marragam do marnida kebahagiaan i, sada sian ima hedonisme: kebahagiaan sejati ima molo nunga sonang rohana menikmati ngoluon, kebahagiaan adalah kenikmatan hidup. Kelompok hedonisme ima na berprinsip aha pe na diula na penting sonang. Jadi olo do ndang perduli tu manang ise na penting sonang rohana. Di poda hakristenon pe adong do na mangajarhon teologi kemakmuran. Pangajaran on mandok: tanda naung dipasupasu ni Debata sasahalak ima tarida sian pasupasu na dijalona sian Debata. Lam burju tu Debata lam mamora. Ala songoni pemahaman i gabe tubu manang pangantusion, molo marpogos sasahalak sada bukti doi na so marpanumpak Debata di Ibana.\nDialo Jamita ondo filsafat hedonisme nang teologi kemakmuran, ai ndang keberhasilan ni materi, pekerjaan, pangkat, usaha dohot ragam ni na denggan di portibi on sughatsuhat ni pasupasu ni Debata. Ndada kenikmatan hidup hasonangan ni jolma. Baliksa tahe diajari jamita didolok on do hita, tua manang kebahagiaan na umbalga di ngolu ni jolma di hata partua on na dijamitahon ni Tuhan Jesus tu hita sadarion\nTua manang kebahagiaan di angka na porsea ima nunga dilehon Debata haluaoni marhitehite Jesus Kristus, na marjamita, na mangajari, na pamalumhon dohot na pasahathon diriNa mate humonghop hita di hau pinarsilang asa dapotan hangoluan si saleleng ni lelengna. Tua di angka na porsea ima diboto jala ditanda ibana haluaon na dipatua ni Tuhan Jesus.\n2. Karakter manang parrohaon ni angka naung manjalo tua\na. Napogos Tondi\nPogos tondi ima toruk ni roha, manang hadirion na serep, paboa sisoada do ibana di adopan ni Debata. Sisoada ndada ala na so adong di ibana, alai molo tung adong pe di ibana tung sisoada doi dijolo ni Debata. Godang do halak sala mangantusi taringot tu “martua na pogos tondi” gabe hira hapogoson i na hinalomohon ni Debata. Apalagi diterjemahkan di hata Indonesia na mandok “miskin dihadapan Allah”, konotasi miskin i gabe diidentikkon hapogoson do sinadongan jala dihalomohon Tuhan i. Sasintongna na ummampit ima “pogos tondi”, sada sikap ni roha na mandok sisoada do ibana di jolo ni Debata. Alanii diparsitutu rohaNa do songon dia ma dalan asa marpanumpak Debata di ngoluna.\nLaos jamita on do mangalo haginjangon ni roha. Anggo na somal dihadirion ni hita hajolmaon, ima marlumba do mangalului hamoraon dohot hasangapon, boasa? Asa sangap jala jagar ibana idaon ni halak di nasa pambahenan. Dijamitai Jesus nuaeng marhite hata partuaon on paboa di angka halak na mangalului Harajaon ni Debata justru saluhut angka na tabaeni ndada naeng paro sangap tu diri, alai tau hasangapon di Debata do. Martua ma na pogos tondi, na marlapatan doi naeng jolma mansoadahon dirina, hinadonganna dohot nasa na adong diibana. Ndang adong tubu tu rohana anggo otik pe paboa naung hea ibana berjasa maradophon halak tarlumobi maradophon Debata.\nb. Sipamago arsak\nSai dipasiding halak do arsak di ngoluna, alai nang pe songoni ssai ro do soro ni ari ndang tarpasiding angka arsak ni roha tu ngolunta. Marhite jamita ni Tuhan jesus on, molo ro arsaki, sotung pola mandele ai adong do apoapo di angka na marsak roha. Songon dia do hita mangadopi arsak? Molo masa marsak jotjot halak manulingkiti boasa masa arsaki, gabe madabu ma tu na manguhumi diri, sai hira uhum ni Debata doi tu Ibana. Ndang gabe uhuman diri molo ro marsak, jala ndang pola gabe patubu dosa hita maradophn halak nasai manalahon halak na asing. Alai jamita ni Tuhan Jesus on mandok, molo masa arsak ni roha tapasahat tu Debata ai rade do ibana mangapuli. Martua ma marsak roha ai gabe kesempatan na arga doi di ibana manjalo dohot mandai apulapul na sian Debata. Martua ma angka na marsak roha laos joujou doi gabe sipamago arsak ni angka dongan na marsitaonon jala na marsak di ngoluna.\nc. Parroha na lambok\nSude do hita mamparhatua sikap “heroik” manang jiwa kepahlawanan bahkan adong na gabe pahlawan kesiangan. Jiwa kesatria ima na hagogoon ni sasahalak manaluhon ganup alona di partontangan. Kemenangan dan kejayaan ada pada orang kuat – lapatanna hamonangan ni sasahalak ima molo monang ibana maralohon musu. Lam torop musu ditaluhon, lam timbul hagogoon dohot huasona, lam torop angka rajaraja di taluhun lam bidang ma harajaonna. Ido umbahen na marsilumba angka raja mamorangi angka bangso na asing asa boi gumodang bangso sipatunduhonna dohot lam bidang tano siteanonna (wilayah kekuasaan). Pangantusion si songoni sahat do tu Abad pa 19 hon, ido umbahen na adong imperialisme. Marlumba angka Negara-negara Barat papatu (menjajah) negara-negara dibahagian Asia, Afrika dohot Amerika pe. Nang dipartingkian sisonari pe sikap sisongoni pe adong do. Di angka kerusuhan manang tawuran antar kelompok warga semuanya soal siapa lebih kuat dan berkuasa. Sikap sisongoni ingkon pasidingon ni angka na porsea sian ngoluna. Tuhan Jesus na mandok: “martua ma na lambok roha ai teaononnasida do tano on.” Sada pandangan baru na nijamitahon ni Tuhan Jesus, hamonangan na umbalga di portibion ndada huaso manaluhon torop halak, alai marhite na lambok roha, rade pataluhon diri asa saut haulion na umbidang di parngoluon ni jolma.\nd. Mauas male mida hatigoran\nNa boi masa do ro pangarupaon (penindasan) tu ngolu ni angka na porsea. Koras do Bibel on mangalo nasa penindasan manang kesewenangan ai ndang dihalomohon roha ni Debata sisongoni. Somalna pangarupaon ro sian angka na gumogo do mangalo halak na metmet, penguasa terhadap masyarakat kecil manang sitorp partubu (mayoritas) mangalo minoritas), sai hira pis roha ni angka na deba mamereng na so mardihadiha. Di situasi sisongon on dipodahon Jesus asa unang gabe tubu pandelean, apatis, ketidak pedulian mandok rohana ma disi. Nang pe adong pangarupaon ndang adong arsak ni rohana marnida, nang masa pe na so uhum di na humliangsa ndang parduli ibana disi. Jamita on mangajarhon molo masa pangarupaon dohot na so uhum ingkon siparungkilhononhon jala manghirim huhut mangula asa patar hasintongan.\nSongon dia do halak Kristen mauas male di hatigoran? Boi ma tadok angka on ma nia niula ni angka pejuang keadilan. Molo tajaha do angka penerima hadiah Noble perdamaian, ima angka na mauas male di hasintongan dohot hatigoran. Tarida pambahenanna na denggan asa torop halak mandai haluaon, kebebasan dan hidup bebas sian diskriminasi. Molo masa pangarupaon dohot masa naso uhum ingkon disi do jongjong huria manghajongjognhon hasintongan.\ne. Gabe parasi roha; giver not receiver\nParasi roha ima roha na berorientasi aha do na boi lehononhu tu angka dongan? Ndada sebalikna aha do nanaeng dapothu sian dongan. Adong sada buku nisurat ni Adam Grant, “Give and Take” mandok daul do tarpasupasu halak na bermental pemberi dari pada mental menerima. Mental pemberi selalu berpikir dan berusaha apa yang dapat dia berikan kepada orang lain. Akhirnya motivasi memberi mengasah kemampuan dan skillnya untuk berusaha dan berbuat sesuatu agar dapat memberi sesuatu pada orang lain. Alai sabalikna halak na bermental “menerima” akan miskin, kering dan kerdil, bersungut sungut karena selalu berharap apa yang dapat saya harapkan hari ini, apa yang dapat saya ambil.\nLaos ido jamita ni Tuhan Jesus, martua ma na asi roha. Nunga parjolo Tuhantai mangalehon di hita antong gabe parasi roha ma hita. Halak parasiroha ima halak naung mananda asi ni roha ni Debata, gabe tubu ma rohana mandok masilehonlehon. Pola tahe adong pemahaman ni ngoluna ai dilehon Debata pe nasa na adong di ngolungku ala na diigil ni Debata adong bahenonku maradophon halak. Di hata Indonesia didok ‘sedekah”, sasintongna marharoroan doi sian hata “tzedekh”, sintong jala adil, jadi parroha na sintong ima halak na mananda silehonlehon ni Debata jala rade ibana marasi roha marhite na marsilehonlehon tu angka na ringkot siurupan. Molo tajaha do Mateus 25 i angka parasi roha ima halak naung manghangoluhon parasinirohaon di ngoluna so pola di pangido, alai nunga pintor adong dirohana mandok na patut sibahenonna: mangelehon mangan angka na male, mangalehon minum angk na mauas, mandulo na marsahit dohot mandaoni halak na di penjara. Halak na marasi ni roha ima, sian rohana taronjor mangulahon na dengan so pola dipangido manang disuru alai nionjar ni rohana parbagasan na manghilala (emphatic) tu angka na hurangan.\nf. Parroha na ias\nPandohan “ias” di hata Indonesia ‘suci’, Ias boi do nang tadok “badia” manang kudus. Godang do jumpang hita di Bibel i na mangalapathon ias manang badia, ima hata Heber: “naqi” lapatanna ndang marsala, “barar” lapatanna murni, “khata” (menjadi tahir, dipaias, dibersihkan), jala hata “tahor” (sian on tatanda pandohan “tahir). Di Hata Yunani jumpang hita do pandohan: “khataros” lapatanna ias, “hagnos amang hagios” sian on do hata higenis. Hata ias boi di diterjemahkan tu dua pandohan “suci” na marondolan tindakan manang parange ni sasahalak na ias jala ndang marsalah. Alai anggo pandohan “kudus” ima patuduhan tu hadirion ni Debata na badia.\nMartua ma na ias roha, na dipangke ima “khataros” patuduhon parange ni sasahalak na bulus, jujur, murni ndang marlaok jala ndang adong angkal manang gabus dibagasanna. Ia roha ni sasahalak na dao sian pangansion (munafik), gabus, burabura dohot ragam ni angka sangkapsangkap na jat di rohaNa. Halak na ias roha ima, halak na mangalehon rohana parmianan ni Tondi Parbadia, jala Tondi Parbadiai ma na manuruti rohana angka dia sidohonon, siulaon dohot pambahenanna di hasiangan on.\nAntong parroha na ias, ima mangaradoti habadiaon, hatigoran dohot hasintongan ni Debata. Ndada songon pangantusion ni na deba adong tahapan-tahapa meditasi sahat tu na mencapai puncak tertinggi na gabe hira naung mandungdung Debata. Ndang! Alai halak na mangelehon rohana mangulahon lomo ni roha ni Debata sian bulus ni roha jala marsitutu ibana mangaradoti habadiaon songon na hinalomohon ni Debata.\ng. Sibahen Dame\nAla angka anak ni Debata do hita, tontu gabe siboan jala dipatupa dame do hita di di ape hita maringanan. Dame di hata Heber “Syalom” patuduhon “kesejahteraan” ni ngolu na dame jala sonang.\nDame ima adong ketentraman bathin, sonang adong panghilalaan na lumbang jala dao sian ancaman. Ia pandohan “Irene” di hata Yunani manggombarhon parasingan ni ngolu ni portibion dohot ngolu ni angka na porsea. Ia ngolu na di portibion ima ngolu na gok hagunturon, hasusaan, parmusuon dohot parsalisian. Ia “irene” ima ngolu na sonang, parsaoran na dame, tertib, dao sian hagangguon dohot parbolatbolaton. Mungkin do jumpang I, memang hiran na so tardungdung do situasi na “irene” di Alkitab PB ala sai gok parmusuon, badabada dohot gok pargalunsangon ni angka kepentingan ni torop halak. Gabe hira na dao ngolu na dame. Alai nang pe dao di roha ni jolma jala hira na so tardungdung, dijou Tuhan Jesus do angka anakhon ni Debata – anak-anak Allah gabe siboan jala si patupa Dame.\nTung maniak do ateate, molo sai adong sian angka na paro parsalisian, badabada dohot parmusuon di tongatonga ni huria nang masyarakat pe. Ndang dipangke roha, pikiran dohot na adong diibana laho patomutomu pardengganan. Jamitaon manjou hita, tajangkon ma jamita ni Tuhan Jesus on asa gabe sibahen Dame hita be. Saulaknari di tongatonga ni na gok pargalunsangan ni kepentingan ni diri songon siihuthon Jesus saeng sude hita patujolohon dame. Mardame diroha, mardame dohot dongan jala mardame di adopan ni Debata.\nSian pitu hamoraon ni Jamita didolok siputihan ni angka na porsea na gabe parange sihangoluhononton, tontu ndang pola sude jamitahononta di jamita mingguon, taputihi ma tolu manang opat topik na boi hona tu parngoluonta dipartingkian sonari.\n3. Margogo di haporsuhon\nMolo hata partuaon na diginjang nangkin ima angka tua ni halak na di ganup na masa di ngoluna, alai molo di ayat 10-12 on ima tua ni halak na mangulahon haporseaonna.\nMarragam do resiko di halak na mangulahon haporseaonna, dihasogohon halak – ima na marharoroan sian “anti Injil”, ai ndang lomo roha ni portibion rarat Barita Nauli, sai disegai, sai diotapi jala sai dipasuanhon do angka “simareme’eme’ di angka usaha ni sisean na mambaritahon Barita Nauli. Tona ni Jesus di jamitaon, mangalehon gogo paboa unang pola gabe mandele manang gabe so marbarita nauli angka parjamita ala na sai ro abatabat sian angka “anti injil.” Angka dia ma na nialaman ni angka siihuthon Jesus?\nParjolo dipaburuburu – penganiayaan, tung mansai nalnal do parsorion ni huria na parjolo, jala hira so adong do hasonangan di nasida. Ai ulaon parasinirohaon do diradoti si Stepanus na manarihon na pogos, mangurupi angka na mabalu hape ingkon bunuon i ala ni Barita Nauli (Ul.Ap 7:54-60). Dilelei, digosagosa, dihukum mate tanpa proses pengadilan, adong martyr gabe obor ala ditutung di dalan., na deba dipamasuk tu gua singa dohot bahan tontonan di stadon. Paet jala hansit do ngolu ni na porseai ala ni pangaleleion dohot penganiayaan. Nang pe songoni di pardalanan ni sejarah sai adong do masa na gabe jamita. Muba do Sialus gabe Paulus. Di Kebijakan Kaisar Rom pe, nasai tongtong maanggap hakristenan musu ni Romawi, alai ida ma tahun 311 dung Konstantinus gabe Kaisar diumumhon kesar do kebebasan tu hakristenon jala dungkonnii gabe hakristenan ugama resmi Romawi.\nJamita doi asa Manahan mangulahon haporseaon, sejarah membuktikan halak na manghangoluhon haporseaon marhamoangan do ujung na.\nSongoni ma nang molo dipatubu ragam na roa – fitnah, godang do ragam ni na roa dipatubuhon tu huria na parjoloi berupa fitnah asa sai adong dalan manalahon nasida isarana: adong do tuduhan kristeni gabe komunitas na berafiliasi dohot gerakan Zelot (na memberontak) menuntut kemerdekaan sian Romawi, hape idama ndang adong hei di sejarah pangulaon ni Tuhan Jesus dohot Apostel.\nDituduh do tong halak Kristen “kanibal” ala adong memakan daging dan meminum darah, hape perjamuan kudus doi, simbol jala tanda naung tajalo haluaon na pinatupa ni Tuhan Jesus. Adong dope muse na mandok, angka ulaon asusila halak Kriten ai ganup parjumpangan “parummaon na badia” (1 Tes 5:26, 1 Korn 16:20 dan Rom 16:16). Molo tung godang dope na dipatubutubu angka ragam na roa tu halak Kristen, alai tung so sumurut haporseaon ala ni. Baliksa ingkon Manahan mangulahon haporseaon, jala ditingkina patar ma sude hasintongan ni Debata.\nNunga somal Jamita didolok on, tajamitahon jala hasurungan do turpuk jamitaon di halak Kristen antong taulahon mai asa tarida hasurungan ni pangajaran ni Tuhan Jesus di ngolu ni angka naporsea.\na. Tahalashon ma tua na binoan ni Tuhan Jesus tu portibion. Nunga ro Tuhan Jesus tu portibion, pola mate di hau pinarsilang mangalehon tua (kebahagiaan) dohot las ni rohanta).\nb. Diragam ni angka tua na jumpang hita dibagasan Jesus Kristus, tapataridahon ma didirinta roha na sai tongtong mansoadahon diri, sipardame, sipangapuli, parroha na lambok, siitindangi na sintong, parasi roha, parroha na ias jala si bahen dame\nc. Tongtong ma marlas ni roha jala marolopolop di ngoluon nang pe marragam pangaleleion, kebencian, firnah dohot angka na asing. Tung so pola adong roha pamaloson di hita. Alai Manahan ma hita dibagasan Tuhani na mangalehon hamonangan dohot papatarhon saluhutna hasintongan di tingkina.\nd. Ala godang do topik na boi sipahembangonta sian jamita on, hita sandiri ma mamutihi na arga sian jamita ni Tuhan Jesus on na gabe bohal ni ngolunta. Amen\nBerita sebelumyaKedatangan Yesus dan Kesudahan Dunia\nBerita berikutnyaKomitmen Mengenal Kristus


09/06/14 - 09/06/21 ~ PAROKI MARIA PERTOLONGAN ORANG KRISTEN\nINSTALASI USKUP AGUNG MEDAN\nHari Minggu 22 Februari 2009 merupakan hari bersejarah bagi Gereja Keuskupan Agung Medan, karena paa hari itu diadakan Instalasi Uskup Agung yang baru: penyerahan tongkat penggembalaan dari Mgr. A.G.Pius Datubara kepada Mgr. Anicetus B. Sinaga.\nApapun pemikiran orang, yang pasti adalah bahwa hidup yang bermakna dan menjadikan seseorang itu bahagia adalah bila seseorang itu bersyukur atas hidupnya sebagia karunia yang besar dari Tuhan.\nUCAPAN TERIMA KASIH KARENA NATAL MUDIKA 2009 'BERTABUR BINTANG' BERJALAN DENGAN SANGAT BAIK.\nMISI KATOLIK DI DAIRI (SEJARAH SINGKAT PAROKI SIDIKALANG).\nPEMBANGUNAN GEREJA KATOLIK STASI SANTO PETRUS – LAE TARONDI PAKPAK BHARAT\nBerdirinya Gereja Katolik di Salak ibukota Kabupaten Pakpak Bharat berawal dari kesepakatan lima keluarga umat Katolik yang ada saat itu.\n10.20 Gereja Katolik Maria P.O.K.-Sidikalang No comments\n“Ai diboto Amamuna do na ringkot di hamuna, andorang so mangido dope hamu.”\nTangiang Amanami na diajarhon Jesus tu hita sadari on, tontu nunga hita tanda jala nunga jotjot hita tangianghon. Alai hurang do ra hita antusi habadiaon ni tangiang on. Gariada Alana nunga hita tanda jala nunga hita hapal tangiang on, gabe tingki manangianghon tangiang Amanami jotjot ditangianghon hatop hatop, sahira kareta api.\nHabadiaon ni tangiang Amanami on, tangkas di hita ima Alana tangiang on dilehon Jesus sandiri tu hita. Habadiaon ni tangiang on, tangkas muse di isi ni tangiang i. Di bagasan tangiang i, dipaloas do hita mangjou, maggoari Debata i amangta, bapanta, amongta. Sian hata na jempet on sandiri, dipabotohon tu hita Debata i tung mansai jonok jala parholong roha tu hita, Alana olo do Ibana manjadihon hita gabe anak-doho boruNa. Marhite tangiang i, hita hatindaghonma holong ni Debata na sun balgai.\nDi bagasan tangiang Amanami diajarhon do tu hita lapatan ni martagiang ima, martangiang ingkon ma nian haluar sian roha na tulus jala bulus. Tangiang na tutu ingkon ma haluar sian haporseaon tu Debata Ama i, na Ibana do Tuhan Debata na marhuaso, parholong roha, dibahen i Ibana ma ta somba jala manghirim hita marsaor dohot Ibana di ngolu na nuaeng on tarlumobi di ngolu na manontong. Tangiang i ingkon ma nian haluar sian haporseaon na Ibana do na tongtong mamasu-masu hita, jala ndang boi hita mangolu anggo so alani holongNa. Alani i do di bagasan tangiang hita pangido asa dipasu-pasu hita jala dilehon tu hita hangoluan di ngolunta siganup ari. Di bagasan tangiang Amanami diajarhon muse do asa barane hita mangakui hita jolma na gale, na jotjot madabu tu dosa, dibahen i hita elek Debata i asa tongtong manghaholongi hita, jala hita pangido asa sai tongtong Debata i mangalinggomi, mandongani hita asa unang masuk hita tu pangunjunan manang dosa. Jala muse tangiang na tutu, na haluar sian haporseaon ingkon ma manghorhon di angka dongan, ima tarida dipambahenan na denggan tu angka dongan.\nDibahen i, marhite tangiang Amanami na diajarhon Jesus tu hita sadari on, tangkasma tangiang on ingkon ma nian tatangianghon ganup ari tarlumobi di tingki manogot andorang so tamulai ulaonta di ari naimbaru. Ala tangkas di isini tangiang Amana nami didok, ‘lehon ma tu hami sadari on sipanganon nami siganup ari…unang togihon hamu tu pangunjunan.” Lapatanna boi didok, marhite tangiang i, hita pangido asa dilehon Debata tu hita pasu-pasu di sadari i, jala unang madabu hita tu dosa di sadari i. Jala tangiang Amani, gabe contoh tangiang na tutu. Bohado tangiangta saleleng on, tutu do haluar sian haporeaon, manang sahera na mandikte manang na mamaksa Debata i, asa Ibana mangulahon sangkapta?\n21.22 Gereja Katolik Maria P.O.K.-Sidikalang No comments\n“Holong ma rohamu di musumuna; tangiangkon hamu ma angka na paburuburu hamu”\nAdong hata natua-tua n mandok, “Unang pardongan-dongan angka parjahat, asa unang gabe dohot ho jahat. Alai pardongan-donganma angka na burju, asa gabe burju ho.” Ra hata ondeng, ndang laho mandok asa hita pasiding angka parjahat, manang ta hosomi angka parjahat. Alai ra laho mandok, asa unang dohot hita mangulahon angka na jahat, manang unang dohot hita diulaon ni angka parjahat.\nAnggo on do na laho didok di hata i, gabe dos ma songon na didok ni Jesus di barita nauli Sadari on. Alana didok Jesus do, somalna na masa di ngolunta angka dongan holan mardongan jala manghaholongi jolma na burju tu ibana, na menghaholongi didirina jala olodo muse holan mardongan na marlapatan manang mangalehon untung di ibana, angka jolma na so manghaholongi ibana, na so burju tu ibana dohot na so mangalehon untung di ibana, sai dihosomi do, jala dipasiding. Alai hata ni Jesus mandok, holongtai ingkon tu saluhut jolma, gariada dohot mai tu angka naung mambahen hansit rohanta, jala hita tangianghon nasida. Boasa songoni?\nAlana songon naung tangkas didok Jesus, dijadihon Debata do mataniari dohot dilehon udan laho tu sude jolma. Sude jolma ai anak ni Debata do jala dihaholongi Debata do nasida. Sasintongna, ndang adong jolma naung jahat sian partubuna, ndang adong jolma i dijadihon Debata sian mulana parjahat. Jolma i mangulahon hajahaton alani parjahat i do na mambahen nasida songoni, ala ndang togu haporseonna gabe targoda ibana. Tung pe jolma i targoda mangulahon hajahaton, alai anggo holong ni Debata ndang gabe mandao sian ibana, hirim do rohani Debata asa muba nasida, jala mulak tu Debata. Alani i do sai dilehon Debata tingki tu nasida asa muba, jala ditogu-togu Debata do nasida asa muba, adong mai marhite angka na masa di ngoluna.\nMarhite i, dipabotohon tu hita, saluhut jolma anak ni Debata do. Alai molo tung pe nasida mangulahon hajahaton tu hita manang tu halak, ndang sian partubuna songoni alai alana na gale do tondi dohot haporseaonna. Dos mai songon halak na marsahit. Tontu molo adong donganta na marsahit, pasti do taurupi boha ma asa malum ibana, ndang na gabe hitapasiding. Songoni pe angka donganta na mangulahon hajahaton manang na hurang, unang gabe ta pasiding, alai tahaholongi nasida. Molo tung pe ndang boi hita pajumpang, manang mangalehon poda tu nasida, alai unang hita pasiding, unang malah hita paboto-botohon tu halak na asing, unang gabe dipaila-ila, alai hita tangianghon nasida angiat muba.\nHata ni Jesus na mandok ingkon manghaholongi sude jolma, tong mai laho paluahon hita sian hadosaon. Alana sipata jolma i taetong burju, manghaholongi hita, manang marlapatan tu hita molo nasida mangulahon songon naung tapangido, songon sangkap ni rohanta. Hape belum tontu sudenai toho, denggan jala doshon sangkap ni Debata. Alai molo masa do sisongoni, pasti terjadi ma ngolu na papulik-pulikhon jolma marhite sangkap na ganup marsada-sada, gabe ndang adong me hasadaon dohot hadameon.\nAngkup ni i muse, tangkas do hita boto, ndang adong jolma na malua sian hasalaan manang hahurangan maradophon dongan apalagi maradophon Debata. Alai tung pe songoni tong do dihaholongi Debata hita. Anggo Debata nunga manghaholongi, ndang pasidinghon hita, boasa hita ndang barane manghaholongi dongan sudena? Boasa hita barane pasidinghon angka donganta?\n09.46 Gereja Katolik Maria P.O.K.-Sidikalang No comments\n“Jalo hamu ma; Dagingku do on! Mudarhu do on, mudar parpadanan i, na niusehon humongkop torop halak.”\nTung mansai bagas do haporseaon di Ekaristi Nabadia, alana tangkas do diajarhon ima dina mangarayahon Ekaristi Nabadia tarayahon ma Jesus Kristus naung mengalehon diriNa gabe sipanganon, mudarNa gabe siinumon partondion tu hita, laho dihaluaonta. Tung mansai balga holong ni Jesus Kristus tu hita, alani i do olo Ibana memelehon diriNa laho dihaluaonta. On ma na taingot di ganup na mangarayahon Ekaristi Nabadia. Alai tangkas ma ta boto, molo didok marningot, ndang berarti holan mangingot-ingot aha naung hea diulahon Jesus 2000 taon naung salpo. Alai na laho didok di si, di ulaon Ekaristi Nabadia, Jesus i tutu ro marhite roti dohot anggur, jala laho marsaor dohot hita. Dibahen i, di namanjalo komuni Nabadia hita di tingki ulaon Ekaristi Nabadia, marsaor ma hita dohot Ibana, Ibana dohot hita. Boha do boi i, ai roti manang hosti do na tajalo? Tutu, rupana roti, alai nunga diubah Tondi Porbadia gabe pamatang ni Jesus Kristus marhite tangiang na ditangianghon malim di tingki ulaon i. Bagas nai antong haporseaonta on, jala tabo nai antong hita on, alana olo do Jesus marsaor dohot hita.\nAlai godang do halak katolik na mangantusi jala manghaporseai on? Ndang godang be halak katolik na mangantusi jala manghaporseai on. Anggo tutu do diantusi jala di haporseai, tontu sai manghirim do rohana laho parsidohot di ekaristi Nabadia, tontu dipaihut-ihut ulaon Nabadia i di bagasan haporseaon na gok dibagasan nasa roha dohot ngoluna. Alai olo do dongan i tarlambat ro tu Ekaristi Nabadia, modom di tingki Ekaristi, gariada olo do sambil mar-sms.\nDi ari Rea Pamatang dohot Mudar ni Jesus Kristus sadari on, hita dijou laho manghilalahon holong ni Jesus Kristus na tung mansai balga tu hita. Jesus manjou hita asa marsaor dohot ibana marhite na manjalo Komuni Nabadia di tingki Ekaristi Nabadia, ndang holan tingki ari Rea Partamueon naparpudi, alai di ganup ulaon Ekaristi Nabadia. Jala tontu, parsaoran dohot Jesus i, ingkon do manghorhon di parngluanta siganup ari.\nDi ari Rea Pamatang dohot Mudar ni Kristus on, martangiang ma hita, asa tondi Porbadia i sai tongtong mangurupi hita, mian di bagasan rohanta, asa boi hita mengihuthon Ekaristi Nabadia i sian nasa rohanta dohot ngolunt, jala marhite i boi tahilala parsaoranta dohot Jesus Kristus.\n09.37 Gereja Katolik Maria P.O.K.-Sidikalang No comments\n2Kor 5:14-21; Mat 5:33-37\nPw. St. Antonius dari Padua, imPujG\n“Olo, anggo olo; ndang, ia ndang! Nasa na ganda sian i, sian na jahat do i!”\nNinna halak, halak Batak i karas, tegas, parhata sada, molo A ninna ba A do, molo daong ninna ba daong. On ma sada partinandaan ni naso halak batak tu halak Batak. On sada habanggaon do, alana tegas di prinsip, ndang mura meol-meol. Alai tong dope songoni hita halak Batak? Ra ndang pola godang be halak Batak na songoni.\nAnsugari karakter songoni tong mangolu di halak Batak, tontu ndang pola maol hita antusi dohot ulahononta na didok ni Jesus sadari on. Jesus mangido asa angka siseanNa togu ni prinsip. Ndang lomo roha ni Jesus molo siseanNa i mura ganggu rohana, molo daong ba daong, molo ‘olo’ ba ‘olo’. Alai aha nadidok i ingkon do diulahon. Unang ‘olo’ ninna alai ndang iulahon. Daong ninna, jala memang ndang diulahon. Jesus mangido asa hita tegas di parngoluan, songoni muse taringot tu haporseaon. Molo ‘olo’ ninna hita tu Jesus, lapatanna porseama hita tu ibana, rade ma hita mangulahon aha nadidokNa dohot naniajarhonNa, jala molo ‘olo’ tadok, sahat ma hita tu haluaon na manontong. Alai molo ‘daong’ ninna hita, lapatanna hita tolak ma haluaon i. Alai nuaeng on, godang do halak Kristen na mandok dirina halak Kristen, alai dang diulahon jala diparngoluhon hakristenonna. Rupani i, hea ma sahali pastor laho tu stasi laho marhuria. Sahat di stasi holan vorhanger na adong jumpangna di gareja. Disungkun pastor ma, “Ai diumumhon do na ro pastor sadari on amang?” Diumumhon do nian pastor, alai dia ma dohonon, adong na mate di huta, jala tu si do sude ruasta.”ninna pangula ni huria i mangalusi. Adong do muse na so hea manang malas margareja, dohot sidalian mansari. Ba adong do muse alani pangkat, arta, maila pabotohon ugamana, gariada olo maninggalhon ugama. Hape ninna olo gabe Kristen, alai ndang diulahon. Tudos-tudos taringot na daulat di alusna, ima nabadia Antonius Padua na sadari on tataringoti. Sian na metmet sai tubu rohana laho gabe pastor, alai natua-tuana ndang mangaloas, alanai manghirim nasida alai ibana anak sasada, asa ibana haduan gabe halak na terkenal. Umur 11 taon, monding natua-tuana, gabe diurus bapa udana ibana. Sinta-sinta na laho gabe pastor ndang muba, tung pe bapa udana ndang mangaloas. Alai diujung, ala sai tong margogo ibana, jala hot di sinta-sintana, gabe di loas ma ibana. Saonari boha hita, hot do hita di padan naung taolohon, talumobi na taulahon di adopan ni Debata?\nKRONOLOGI DAN KETERLIBATAN SAYA PADA KEBUN KARET MASYARAKAT DI PURBATUA, KEC. BARUS UTARA (Tulisan ini disadur dari Milis CMVE) 1. Pen...


Loas ma Habengeton i Lam Margogo Sampe So Boi Talu Jakobus 1:4 | Simplified\n”Alai ingkon dihorhon habengeton i do ulaon na sun denggan, asa gabe rimpas hamu, angka na so marlindang, na so marnahurang.”—JAK. 1:4.\nENDE: 24, 139\nSONGON DIA DO PANDAPOTMUNA?\nAha do na boi mangurupi hita marhabengeton?\nIse do na gabe sitiruon na patuduhon habengeton?\nAha do lapatan ni loas ma habengeton i lam margogo sampe so boi talu?\n1, 2. (a) Aha do na taparsiajari sian habengeton ni si Gidion dohot 300 tentarana? (Ida gombar di mula ni parsiajaran.) (b) Songon na didok di Lukas 21:19, boasa ringkot habengeton i?\nPINGKIRHON ma loja ni si Gidion dohot tentarana marporang mangalo halak Midian. Dialo jala dilele si Gidion do halak Midian dohot angka bangso na mandongani halak Midian saborngin manipat, daona hirahira 32 kilometer. Bibel muse paboahon, ”Dung sahat si Gidion tu Jordan, taripar ma ibana rap dohot na tolu ratus halak donganna i, angka na mandate, alai sai didatdati do mangeak.” Ala ndang sae dope parporangan i, ingkon taluhonon ni nasida dope 15.000 tentara ni Midian. Nunga martaontaon disusai halak Midian halak Israel, alani i ndang olo nasida talu. Alai, ditaluhon si Gidion dohot tentarana do halak Midian i!—Pangh. 7:22; 8:4, 10, 28.\n2 Hita pe dohot do tu parporangan na mambahen hita loja. Hita marporang mangalo Sibolis, portibi na nirajaanna dohot hagaleonta. Adong do sian hita naung leleng mangalo musu on. Alai, pangurupion ni Jahowa mambahen hita monang. Ndang sae dope parporanganta. Sipata, olo do ndang margogo tahilala. Manang, loja paimahon ujung ni portibi na jahat on. Nunga dipaboa Jesus hian, godang pangunjunan dohot hasusaan na ro tu hita saleleng ari parpudi. Alai, molo marhabengeton hita, boi do hita monang. (Jaha Lukas 21:19.) Aha do habengeton i? Aha do na boi mangurupi hita marhabengeton? Aha do na boi taparsiajari sian halak na marhabengeton? Jala, songon dia hita lam margogo sampe so boi talu?—Jak. 1:4.\nAHA DO HABENGETON I?\n3. Aha do habengeton i?\n3 Di Bibel, lapatan ni habengeton ndang holan sabar manaon hasusaan. Alai, na hombar muse tusi, i ma songon dia pangkilalaanta mangadopi hasusaan i. Habengeton mangurupi hita asa barani, marhaporseaon jala sabar. Sada buku referensi mandok, habengeton, i ma parange na boi mangurupi hita asa marpangkirimon na togu, jala boi denggan mangadopi tingki masa hasusaan. Dung i, mangurupi hita asa tongtong togu, nang pe mansai borat sitaononta. Unang ma holan hasusaan i na sai tapingkirhon, alai taingot ma pangkirimonta di ari na naeng ro.\n4. Songon dia do holong mambahen hita marhabengeton?\n4 Asa boi marhabengeton, ingkon adong do di hita holong. (Jaha 1 Korint 13:4, 7.) Holongta tu Jahowa mambahen hita marhabengeton manaon hasusaan na masa tu hita. (Luk. 22:41, 42) Holongta tu dongan sahaporseaon, mambahen hita marhabengeton tu hagaleon ni nasida. (1 Ptr. 4:8) Holongta tu dongan saripe, mambahen hita marhabengeton manaon hasusaan na jotjot masa di parsaripeon.—1 Kor. 7:28.\nSONGON DIA DO ASA MARHABENGETON HITA?\n5. Boasa Jahowa na dumenggan mangurupi hita marhabengeton?\n5 Pangido hagogoon tu Jahowa. Jahowa, i ma ”Debata nampuna habengeton dohot pangapulon”. (Rom 15:5) Holan Ibana do na mananda hita jala mangantusi pangkilalaanta. Alani i, tangkas do diboto Ibana aha na tahaporluhon asa boi marhabengeton. Bibel mandok, ”Ibana mambahen lomo ni roha ni angka na mangkabiari Ibana, jala dibege do angguknasida i, jala dipalua do nasida.” (Ps. 145:19) Alai, songon dia do Debata boi mangalusi tangiangta asa marhabengeton?\nJahowa, i ma Debata na mangantusi hita, diboto do na ringkot di hita asa boi marhabengeton\n6. Songon na didok di Bibel, songon dia do Jahowa ”mangalehon gogo” tu hita tingki masa hasusaan?\n6 Tingki tapangido Jahowa mangurupi hita asa marhabengeton, marjanji do Ibana ”mangalehon gogo”. (Jaha Jesaya 40:29.) Songon dia Ibana mangulahon i? Sipata, boi do pintor disalpuhon Ibana hasusaan i. Alai, jotjotan gogo do na dilehon Ibana tu hita asa ”mangkorhon nasa habengeton dohot lambas ni roha, mardongan las ni roha”. (Kol. 1:11) Diboto Ibana do taringot hita, pingkiran, pangkilalaan dohot gogonta, alani i ndang dipasombu Jahowa hita mangkilala hasusaan sian na so tolap ni gogonta.\n7. Boasa tahaporluhon sipanganon partondion asa boi marhabengeton? Bahen ma tudosan.\n7 Bahen ma sipanganon partondion patoguhon haporseaonta. Boasa ringkot sipanganon partondion? Umpamana, molo sasahalak laho manganangkoki Dolok Everest, dihaporluhon do 6.000 kalori. On nunga lobi sian na dihaporluhon sasahalak di bagasan sadari. Asa boi martahan jala sahat tu na tinujuna, halak na laho nangkok tu dolok i, ingkon godang do mangallang sipanganon na markalori. Hita pe, tahaporluhon sipanganon partondion asa boi marhabengeton jala boi sahat tu na tatuju di ari na naeng ro. Ingkon marsitutu do hita marsiajar Bibel jala ro tu parpunguan. Molo taulahon on, boi mangurupi hita asa tongtong togu di partondion.—Joh. 6:27.\n8, 9. (a) Songon na disurat di Job 2:4, 5, aha dope na ingkon taingot tingki masa pangunjunan? (b) Molo hita marsitaonon, aha do na porlu taingot di pingkiranta?\n8 Ingkon marsihohot tu Debata. Tingki masa pangunjunan, on ndang holan mambahen hita marsitaonon. Alai, haporseaonta tu Debata pe, tongtong do diuji. Alani i, songon dia na tabahen tingki mangadopi hasusaan, on patuduhon na taargai do manang na ndang Jahowa na gabe Parhuaso di hita. Songon dia i masa? Sibolis, i ma musu na mangalo pamarentaon ni Debata. Dileai ibana do Jahowa, didok ibana, ndang adong jolma na olo manomba Jahowa sian ias ni rohana. Sibolis mandok, ”Nasa na di ibana dilehon jolma i do i singkat ni hosana.” Didok Sibolis muse taringot si Job, ”Alai tung sura disurdukkon Ho tanganmu manjama holiholina dohot sibukna, manang so buraanna ma Ho di hapataron.” (Job 2:4, 5) Nunga muba sangkap ni Sibolis? Ndang! Martaontaon dung didabu sian surgo, diunjuni ibana dope naposo ni Debata. (Pgk. 12:10) Sahat tu saonari, didok Sibolis dope jolma mangoloi Debata ala mangkaringkothon dirina sandiri. Ndang lomo rohana hita manomba Debata.\n9 Molo hita marsitaonon alani pangunjunan, taingot ma on di pingkiranta. Di sada inganan, Sibolis dohot angka surusuruanna mangida aha na laho taulahon tingki hita marsitaonon jala las rohana hita mandele. Di inganan na asing, adong Jahowa, dung i Jesus Kristus Raja na miniahan dohot marribu surusuruan. Diida nasida hita marungkil, alai diurupi nasida hita patoguhon rohanta! Las rohanasida mangida hita marhabengeton jala marsihohot tu Jahowa. Dung i, tabege muse Jahowa mandok tu hita, ”Marbisuk ma ho ale anaha, jala sai palas ma rohangku, asa huboto mangalusi hata ni halak pangarehe.”—Poda 27:11.\nPasupasu alani habengeton, i do na diingot Jesus\n10. Songon dia do hita mangihuthon Jesus na mangingot pasupasu ala marhabengeton?\n10 Taingot ma pasupasu ni Jahowa. Pingkirhon ma laho hita mardalani. Di tonga dalan, ingkon bolusonta do terowongan. Golap do taida tingki di terowongan i. Alai taboto, molo tongtong tadalani, sahat ma hita tu ujung ni terowongan i, dung i idaonta ma na tiur. Songon on ma na boi masa di parngoluonta. Olo do hita marsitaonon jala olo do hita gabe mandele alani sitaonon. Songon i ma na hea dihilala Jesus. Tingki ibana diuhum jala dilinsingi, hansit do dihilala. On ma sitaonon na umborat di parngoluonna. Aha do na mangurupi ibana marhabengeton? Bibel mandok, ditujuhon do pamerengna tu las ni roha na diparade tu ibana na ”hundul di siamun ni habangsa ni Debata”! (Heb. 12:2, 3) Pasupasu alani habengeton na laho sijaloonna, i do na sai diingot Jesus. Pabadiahon goar ni Debata dohot harajaonNa do na rumingkot di ibana. Diboto Jesus, holan satongkin do pangunjunan i, alai pasupasu ni Debata boi do hilalaonna salelengna. Saonari, boi do hita mandele jala marsitaonon alani pangunjunan. Alai, taingot ma holan parsatongkinan do i.\nNASIDA NA MARHABENGETON\n11. Boasa ringkot tarimangi pengalaman ni nasida na marhabengeton?\n11 Ndang holan hita na ingkon marhabengeton. Asa marhabengeton halak Kristen di abad na parjolo manaon pangunjunan sian Sibolis, apostel Petrus mandok, ”Gomos ma hamu mangalo ibana marhitehite haporseaon; ingot hamu ma: Ndang tarbahen so songgop angka haporsuhon sisongon i, nang tu angka hahaanggimuna na di portibi on.” (1 Ptr. 5:9) Pengalaman ni nasida na marhabengeton mangonjar rohanta asa tongtong marsihohot, paposhon rohanta na boi hita monang jala manjalo pasupasu. (Jak. 5:11) Taida ma pigapiga tudosan. —Ida catatan.\n12. Aha do na boi taparsiajari sian surusuruan kerubim na disuru manjaga porlak Eden?\n12 Kerubim, surusuruan na manjalo huaso na balga. Dung mardosa si Adam dohot si Hawa, dilehon Jahowa do ulaon na baru jala disuru kerubim tu tano on. Asing do ulaonna on sian na somal diulahon di surgo. Sitiruon sian nasida mangajar hita asa marhabengeton tingki manjalo ulaon na maol. Bibel paboahon, disuru Jahowa ma ”angka kerubim tungkan habinsaran ni porlak Eden i marpodang sidua baba marjimburjimbur, asa dijaga dalan tu hau hangoluan”.  (Ida catatan.) (1 Mus. 3:24) Ndang adong dipaboa Bibel marungutungut surusuruan i manang hurang sangap dihilala ulaonnasida i. Ndang gabe ngolngolan manang mandele nasida, alai tongtong do nasida marhabengeton. Diulahon nasida do ulaonna i sahat tu na sae. Ra, saleleng 1.600 taon sahat tu aek na sumar!\n13. Songon dia do si Job boi marhabengeton tingki manaon pangunjunan?\n13 Si Job baoa na marsihohot. Sipata, olo do ra aleale manang keluarga mandok hata na mambahen hansit rohanta. Ala posi sahitta manang marsitaonon ala marujung ngolu halak na tahaholongi. Molo masa tu hita songon on, boi do tarapul rohanta mamboto sitiruon sian si Job. (Job 1:18, 19; 2:7, 9; 19:1-3) Ndang diboto si Job boasa ibana marsitaonon, alai ndang mandele ibana alani i. Aha do na mangurupi ibana marhabengeton? Na parjolo, dihabiari ibana Jahowa jala dihaholongi. (Job 1:1) Lomo rohana pasonangkon roha ni Debata, aha pe na masa tu ibana. Dung i, diurupi Jahowa si Job mamboto huasoNa marhite na tinompaNa. On paposhon roha ni si Job, paluaon ni Jahowa do ibana sian pangunjunan i. (Job 42:1, 2) Songon i ma tutu na masa. Muba ma ”dibahen Jahowa parsorion ni si Job . . . jala nasa arta na di si Job na jolo silompit dua ditambai Jahowa”. ”Dung i mate sarimatua ma si Job i jala mahap rohana di hangoluan on.”—Job 42:10, 17.\n14. Songon na disurat di 2 Korint 1:6, songon dia do habengeton ni si Paulus patoguhon dongan na asing?\n14 Apostel Paulus. Hea do hamu marsitaonon alani haporseaon? Manang godang do tanggung jawabmu di huria ala hamu sahalak sintua manang sintua kaliling? Molo songon i do, sitiruon sian si Paulus boi mangurupi hamu. Godang do sitaonon na masa tu si Paulus alani haporseaonna jala alani na mangaradoti huria. (2 Kor. 11:23-29) Alai, ndang mandele ibana jala sitiruon sian si Paulus, patoguhon dongan sahaporseaonna. (Jaha 2 Korint 1:6.) Habengetonta pe boi do patoguhon donganta na asing asa marhabengeton.\nBOI DO HABENGETONMUNA LAM MARGOGO SAMPE SO BOI TALU?\n15, 16. (a) Songon dia do habengeton mambahen hita lam denggan? (b) Bahen ma tudosan, songon dia habengeton i ndang boi talu?\n15 Songon na disurat ni si Jakobus, ”Ingkon dihorhon habengeton i do ulaon na sun denggan, asa gabe rimpas hamu, angka na so marlindang, na so marnahurang.” (Jak. 1:4) Songon dia do ulaon na denggan dihorhon habengeton? Tingki marsitaonon hita, jotjot ingkon tapatuduhon hasabaron, holong dohot pangargaion. Alani i, molo marhabengeton do hita mangadopi sitaonon, boi do on gabe tingki di hita laho patuduhon parange angka na denggan sisongon i.\nTingki masa pangunjunan tu hita, boi do on mambahen lam togu haporseaonta (Ida paragraf 15, 16)\n16 Ala habengeton boi mambahen hita lam denggan, unang ma tatadingkon patik ni Jahowa holan asa malua sian pangunjunan. Umpamana, nang pe marungkil hita mangalo pingkiran na rorang, unang olo hita talu! Tapangido ma pangurupion sian Jahowa mambolongkon pingkiran sisongon i. Adong do keluargamu na so marlomo ni roha tu haporseaonmu? Unang talu hamu alani i! Pillit ma tongtong manomba Jahowa. Alani i, boi do tamba togu pos ni rohanta tu Jahowa. Ingot ma, asa dihalomohon Debata, ingkon marhabengeton do hita.—Rom 5:3-5; Jak. 1:12.\n17, 18. (a) Bahen ma tudosan songon dia ringkot ni marhabengeton sahat ro di ujung. (b) Lam jonok hita tu ujung ni portibi on, aha do na mambahen pos rohanta?\n17 Ingkon marhabengeton do hita sahat ro di ujung, ndang holan di tingkinta saonari. Pingkirhon ma kapal na naeng lonong. Asa boi mangolu sude halak na di kapal i, ingkon marlange do sahat tu darat. Alai, gabe lonong do ise na so marlange ala loja. Songon i ma sasahalak na so sahat ro di ujung, ndang mandapot haluaon. Molo naeng mangolu hita di tano na imbaru, ingkon tongtong do hita marhabengeton. Tatiru ma apostel Paulus na mandok, ”Ndang marnaloja hami.” —2 Kor. 4:1, 16.\n18 Songon si Paulus, ingkon pos do rohanta tu Jahowa, urupanNa hita sahat ro di ujung. Si Paulus manurat, ”Alai andul do hamonanganta di saluhutna i, hinorhon ni na mangkaholongi hita. Ai gomos do ditiop rohangku: Ndang tarbahen sirang hita sian holong ni roha ni Debata, na di bagasan Kristus Jesus Tuhanta i: Manang bahenon ni hamatean manang hangoluan, nang bahenon ni angka surusuruan nang angka harajaon, nang na masa nuaeng, nang na masa sogot, nang angka hagogoon pe, manang bahenon ni na di ginjang nang na di toru, ro di nasa na tinompa pe.” (Rom 8:37-39) Tutu do, olo do sipata hita loja. Alai, taingot ma si Gidion dohot tentarana. Nang pe loja nasida, ”sai didatdati do mangeak”!—Pangh. 8:4.\n^  (paragraf 11) Boi do tongtong togu rohanta molo tajaha habengeton ni naposo ni Debata di tingkinta on. Umpamana, Buku Tahunan 1992, 1999, dohot 2008 boi patoguhon rohanta sian pengalaman ni angka donganta di Etiopia, Malawi, dohot Rusia.\n^  (paragraf 12) Ndang dipaboa di Bibel sadia godang kerubim na disuru ro tu tano on.


Ulaon Marsiadap Ari, “Sada Ulaon Pangurupion” | SIMATARAJA\nMedan, SIMARMATA.or.id – Godang do ulaon nasomal di halak Batak najolo naso adong be tarida di partikkian si saonari on alani godang ni hamajuon namasa ditonga-tonga ni bangso on. Tabahen majo sada tudosan ima “Marsiadap Ari”, molo marsiadap ari antar songon Gotong-royong ma tudoshononna di bahasa Indonesia, alai lobi sian i dope ianggo pangantusionna tarlumobi tu hita halak Batak.\nMolo ulaon Marsiadap Ari sasintongna boi dope jumpangta i di piga luat tano Batak songon di Habinsaran/Parsoburan, Pahae tarlumobi di angka luat na godang pansarianna sian hauma, porlak, nang angka parhaminjon songon di Pangkat, Dolok Sanggul, nang di angka huta humaliang Dolok Sihabu-habu. Na gabe sungkun-sungkun di hita, songon dia do tutu ulaon Marsiadap ari i?\nUlaon Marsiadap Ari ima sada ulaon pangurupion sian dongan tubu manang, dongan sahuta manang parhombar jabu rampak pasidunghon sisabion di saba, sidabuon di tombak(haminjon) nang angka parkarejoan na asing di porlak nasida marsorin-sorin manang margonti-gonti laho pasidunghon siulaon i. Ndada adong “gaji” taringot tu Ulaon Marsiadap Ari on alai “Gogo mangalap Gogo” do jala boi do tatudoshon i tu hata “holong mangalap holong”, Alana molo tangkas taparrohahon nda tung na lupa nasida tu “singirna” molo nungnga rampak karejo nasida di porlakna raphon parhombar jabuna, laos di uduti nasida do muse sogotnai manang diari papigahon muse karejo raphon parhombarjabunai di porlakna laho pasuanghon “singirna’ marhite-hite pangurupion sian gogo jala dang maretong-etong hepeng alai luhut do sudenai sian ias ni roha.\nUli situtu do tahe ulaon Marsiadap ari on, on ma sada ulaon napatuduhon hasadaon dohot namasihaholongan jala sian tulus dohot ias ni roha rampak mangkarejohon sada ulaon. Di ulaon i ndang adong rupani na gabe tuan manang mandor, sarupa loja do sarampak maradi uju naung loja. Dao ma tahe sian angka HOTEL (Hosom, Teal, Elat, Late) songon angkau naung masa dipartingkian sisaonari on. Tudos ma rupani tu nanidok ni umpasa:\nHau hariara si dua dakka\nNirahar somarna mate\nMolo dung saut do hita sahata\nDao ma tutu angka Hosom, elat, dohot late\nNungnga moru situtu be hasadaon ni angka jolma di partingkian sisonarion, dang adong be rupani roha marsiurup-urupan dohot marsitogu-toguan laho mambahen ruhut-ruhut ni parsaoran. Nungnga godang jolma holan mamingkirhon dirina sambing dang tumagonan halak. Marsiadap Ari ma sada tudosan di hita nuaeng laho mamboto parsadaan dohot parsaoran ni angka natua-tua si jolo-jolo tubu na marsitogu-toguan rupani tarsongon hata na mandok “marsitogu-toguan,marsitungkol-tungkolan songon suhat di robean”. Saroha di tingki karejo, sahata dung laho maradi mangalap gogo. Uli situtu do ulaon naung di pungka angka ompunta sijolo-jolo tubu i jala naeng ma nian tapeop jala taulahon i asa marture parrohaonta ganup.\nSada na gabe siarsakhononta saonari, ima “Marsiadap Ari” on nga mulai mago be sian tonga-tonga ni halak batak. Dang piga taonnai ra “Marsiadap Ari” on di “Museum”hon nama ala dang tarida be bogasna di naung lupa bangso on jala marpanukkun “aha do tutu marsiadap ari i? songon dia do rupani?”. Dang piga halak be tumanda i, angka natua-tuanta parHabinsaran dohot dohot parRura Silindung nama umboto i.\nAlai nian nda na mandok na gabe sala dihita i. Umbahen hamajuon zaman on do gabe ingkon tauduti angka na masa nuaeng, ima angka Teknologi, dohot godang na asing jala muse lam godang halak batak mangaranto tumadinghon Bona ni pinasana tu luat sileban. Di luat Sileban on ma tong ditanda nasida angka Adat naLeban, disi ma tarapus jala lupa sasaotik adat Batakna i ala parsaoran dohot angka halak Sileban i. Alai nian molo tung pe tading goar “Marsiadap Ari” i, tabuat ma ianggo apala hinadenggan na i ima: Parsaoran, Hasadaon ni roha, Sahata laho mangula ido na patuduhon boa do sabotulna hita halak Batak taringot tu Parsaoranta na mansai uli. Sai jot-jot do didok natua-tuanta:\nAek godang do tu aek laut\nDos ni rohanta do umbahen na saut\nDos ni roha mambahen uli sada parsaoran jala ala dos ni roha do boi sae parkarejoan di namarsiadap ari i. Ala dos ni roha do adong hata “Marsiurup-urupan” dohot “Marsitungkol-tungkolan” sian i muse asa ro roha holong angkup ni i di endehon Trio Lamtama ma ende “holong mangalap holong”. Di Bibel tarsurat do: “Alai di ginjang ni saluhutna i: I ma haholongan ni roha i; ai ido rahut-rahut ni nasa Harimpason(Kolosse 3:14) manang di Alkitab Bahasa Indonesia didok :”dan diatas semuanya itu: kenakanlah kasih,sebagai pengikat yang mempersatukan dan menyempurnakan(Kolose 3:14).\nBoha do muse pambahenanta angka Naposo nuaeng laho pangoluhon hinadenggan ni “Marsiadap Ari” i di ngolunta? Nian asa songon nidok ni umpasa ma:\nBahen rahut-rahut ni podoman\nHamu angka naposo\nSai jamot marsitutu ma di parsaoran\nAlana umbahen jamot do hita di Parsaoran asa jumpa hasadaon ni roha, di tingki mangula manang aha pe ndang olo marsitundalan manang gabe mandate loja sasahalak, sapala loja rampak loja sude, sapala maradi rampak maradi sude, sapala mengkel rampak mengkel sude. Unang ma nian adong na martongkar, maralo hata, sada disan hundul, sada disan mangula, angkup ni i ndang jumpang be hinadenggan ni “Marsiadap Ari” i. Molo nga gogo rahut-rahut ni parsaoran i jumpa ma tutu “Harimpason” songon nidokni Kolose 3:14 i alai ingkon adong do disi “holong” na pasaorhon sude parrohaon ganup asa jumpa parsaoran “Narimpas” jala marhite-hite i boi ma ta pangolu Hinadenggan ni “Marsiadap Ari”. Ima na ingkon sipeoponta angka Naposo ni Batak asa unang mago hinauli hinadenggan ni parrohaon ni bangso Batak on Maralohon hamajuon ni zaman. Marsiadap Ari ma sada tudos-tudos sian mansai godang nai angka na asing na porlu parsiajaronta sian hinauli ni bangso Batak on.\n“Sahata dohot Saroha” ima na ingkon sipeoponta di rohanta be ala hita nama saonari jala hita do haduan. Hita nama na maniop jala manontuhon songon dia langka ni Bangso on tu joloan on. Dang holan Bangso Batak rupani, hamajuon ni Negara on pe hita ganup do manontuhon i. Marhite-hite hinadenggan ni ulaon “Marsiadap Ari” sai anggiat ma boi hita patuduhon parsaoran na uli jala boi sahata jala saroha tu angka ari na mangihut.\nBona Ni bagot naung mabaor\nAlai sai tong dope margaba-gaba\nBeta hita luhut marsaor\nSahata Saroha Immada\nPenulis: Jepri Mardaup\nmarsiadap ulaon\t2016-05-10\nTotal tampilan halaman: 1.347


Adong do na tinuju ni ngolu on? Boasa ditompa Debata jolma? | Sungkunsungkun na Dialusi Bibel\nJAHA DIBAGASAN HATA Adhola Afrikans Albania Amhara Arab Armenia Aymara Batak (Toba) Bengali Bikol Bolanda Bulgar Cakchiquel (Central) Cebuano Cheska Chichewa Chitonga Chitumbuka Chiyao Chokwe Chol Cibemba Cina Mandarin (Disederhanakan) Cina Mandarin (Tradisional) Cinyanja Dangme Dansk Efik Esti Ewe Farsi Fiji Ga Garifuna Georgia Greenland Guarani Gujarati Hausa Heber Hiligaynon Hindi Iban Igbo Iloko Indonesia Inggris Islan Isoko Italia Japang Jerman Kannada Karen (S'gaw) Katalan Kazak Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kisi Kongo Korea Kreol Haiti Krio Kroat Lamba Lhukonzo Lingala Lituavi Luganda Lunda Luo Luvale Magyar Makedonia Malagasi Malayalam Malta Mam Mambwe-Lungu Marati Maya Mazatec (Huautla) Mixe Mongol Moore Myanmar Nahuatl (Huasteca) Nahuatl (Puebla Utara) Nahuatl (Tengah) Ndebele (Zimbabwe) Ngabere Norsk Nyaneka Nzema Ossetia Otetela Pangasinan Papiamento (Aruba) Papiamento (Curaçao) Polski Prancis Punjabi Quechua (Bolivia) Quichua (Imbabura) Rumania Rundi Runyankore Rusia Sango Sepedi Serb Serb (Romawi) Sesotho (Lesotho) Setswana Shona Sidama Silozi Sinhala Slovak Sloven Spanyol Sranantongo Suomi Swahili Swahili (Kongo) Swensk Tagalog Tahiti Tamil Tatar Telugu Thai Tigrinya Tiv Tlapanec Tojolabal Tok Pisin Totonac Tshiluba Tsonga Turki Tuvalu Twi Tzotzil Ukraina Uruund Vietnam Waray-Waray Wayuunaiki Wolaita Xhosa Yoruba Yunani Zande Zapotec (Isthmus) Zulu\nAdong do na tinuju ni ngolu on?\nHea do tarpingkir hamu boasa jempek umur ni jolma?\nHea do tarpingkir hamu molo ngolunta on, ndang lobi sian na karejo, markeluarga, dung i matua jala mate? (Job 14:1, 2) Dipatudu Bibel do, halak na marbisuk pe sungkunsungkun do rohana taringot i.—Jaha Parjamita 2:11.\nAdong do na tinuju ni ngolu on? Asa dapot alusna, ingkon taboto, songon dia do mula ni hangoluan? Sian pingkiran dohot pamatangta, taboto ma marbisuk situtu do na manompa hita. (Jaha Psalmen 139:14.) Alani i, adong do na tinujuNa boasa ditompa hita! Molo taboto boasa ditompa Ibana hita gabe lam marlapatan ma ngolunta.\nBoasa ditompa Debata jolma?\nDipasupasu Debata do jolma na parjolo, jala dilehon do ulaon ni nasida. Lomo roha ni Debata asa mangolu nasida salelenglelengna, jala manggohi tano on gabe Paradeiso.—Jaha 1 Musa 1:28, 31.\nTingki mangalo jolma tu Debata gabe tarambat do sangkap ni Debata tu tano on. Alai, martahi do Debata ingkon pasautonNa i. Bibel paboahon, paluaon ni Debata do jolma na marsihohot jala pasautonNa sangkapNa tu tano on! Marsangkap do Debata asa mangolu hita songon lomo ni rohaNa! (Jaha Psalmen 37:29.) Taparsiajari ma sian Bibel songon dia asa parsidohot tu sangkap ni Debata.\nSongon dia do hangoluanta dung gabe paradeiso tano on?\nBoi do Salpu Hapogoson sian Tano on?\nBoasa Ari Panguhuman?